તા 11 અને 12 બપોર સુધીનો સમય પ્રત્યેક કાર્ય એક વિશેષ ઊર્જા અને ઉત્સાહથી પૂર્ણ કરશો. આપ કમ્યુનિકેશનની વિવિધ એપ્સ પર ચેટીંગમાં સમય પસાર કરશો. યુવા વર્ગ પોતાનું લક્ષ્ય સારી રીતે પાર કરશે. તા 13 અને 14 દરમિયાન ક્રોધ અને આવેશને નિયંત્રિત કરવો. અન્યથા બનેલું કાર્ય બગડી શકે છે. પતિ- પત્ની વચ્ચે મતભેદ થઇ શકે છે. એકબીજાને સમજવાનો પ્રયાસ કરજો અને જરૂર જણાય ત્યાં સાથે મળીને જવાબદારી નિભાવજો. તેનાથી તમારી વચ્ચે આત્મીયતા વધશે. રોજ-બરોજની સમસ્યા અને પરેશાનીથી આપ ત્રસ્ત રહેશો. બીજાના ઝગડામાં વચ્ચે આવશો તો કોઈની સાથે આપના સંબંધ બગડી શકે છે. તા 15 થી સૂર્ય આપની રાશિથી છઠ્ઠા સ્થાનમાં ભ્રમણ કરશે જેથી સ્વાસ્થ્યમાં થોડી તકલીફ તો આવશે પણ ચિંતાજનક સ્થિતિ નથી. ધનની સ્થિતિ એકંદરે સામાન્ય રહેશે. ઈશ્વર પ્રત્યે આપનો વિશ્વાસ થોડો ઓછો થઇ શકે છે. તા 15 અને 16 દરમિયાન કોઈને કોઈ કારણસર આપના અભ્યાસમાં મુશ્કેલી આવી શકે છે. નોકરીમાં બોસ આપના કામથી ખુશ થશે. તા 17ના રોજ અચાનક ક્યાંક બહાર જવાનો કાર્યક્રમ બનશે.